Malema hoor Donderdag sy lotANC-jeugligaleier, Julius Malema. Foto: Werner Beukes/SAPA Die ANC sê Malema en sy medebeskuldigdes sal Donderdag by Luthuli-huis hul lot hoor. Slotbetoë in die saak is tot Sondagaand laat aangehoor. Malema en sy kollegas word daarvan aangekla dat hulle die ANC in oneer gebring het en verdeeldheid in die party saai. Malema is verlede jaar daaraan skuldig bevind dat hy president Jacob Zuma gekritiseer het. Hy kan moontlik uit die party geskors word indien hy weer skuldig bevind word.